stanford-oval/wikipedia huggingface dataset:
Josep María Nogués
Ura

Nogués on valmennusurallaan luotsannut pääasiassa pieniä espanjalaisseuroja maan alasarjoissa. Hän aloitti vuonna 1993 barcelonaisen CE L'Hospitaletin päävalmentajana. Kaudella 2000/01 hän nosti Gimnàstic de Tarragonan maan toiseksi korkeimmalle sarjatasolle Segunda Divisióniin, josta seura putosi kuitenkin heti seuraavan kauden päätteeksi.
Huhtikuussa 2009 Nogués debytoi La Liga -valmentajana, kun Real Betis Balompié palkkasi hänet potkut saaneen Paco Chaparron seuraajaksi. Noguésin tavoitteella on turvata seuran sarjapaikka kaudelle 2009/10.  Nogués ei kuitenkaan onnistunut säilyttämään Betisiä sarjassa, vaan seura putosi vierasmaalisäännön perusteella.
| 0 | 1 | 2 | 3 |
| --- | --- | --- | --- |
|   | Edeltäjä: Paco Chaparro | Real Betis Balompién päävalmentaja 4–6/2009 | Seuraaja: Antonio Tapia |
Jurttivaara

Jurttivaara on hiihtokeskus ja näköalapaikka Nurmeksen Höljäkässä. Se oli suosittu laskettelupaikka 1970- ja 1980-luvuilla, jonka jälkeen toiminta on laantunut. Jurttivaara oli Lieksan ja Nurmeksen asukkaiden suosiossa, mutta sinne järjestettiin pakettimatkoja myös Helsingistä.
Hiihtohissi Jurttivaaralla aloitti 1967. Ylä-Karjalan Matkailu Oy meni konkurssiin 1973. Sen jälkeen toimintaa jatkoi Jurttivaara Oy. Vuonna 1985 tulipalo tuhosi laskettelukeskuksen. Keskus rakennettiin uudestaan, mutta suosio ei kuitenkaan kehittynyt toivotulla tavalla. Laskettelukeskus lopetti toimintansa 1999. Varusteet myytiin pääosin Venäjälle vuonna 2000.
Josep Vilaseca i Casanovas

Josep Vilaseca i Casanovas
Josep Vilaseca i Casanovas (1848 Barcelona – 1910 Barcelona) oli katalonialainen arkkitehti.
Vilaseca i Casanovas opiskeli arkkitehtuuria Madridissa ja valmistui 1873. Hän vieraili Saksassa Lluís Domènech i Montanerin kanssa.
Vuonna 1874 hän aloitti professorina barcelonalaisessa oppilaitoksessa, L’Escola d’Arquitectura de Barcelona. Hän oli Katalonian arkkitehtien liiton, L’Associació d’Arquitectes de Catalunya, puheenjohtaja.
Varhaisinta työtä (Casa Vilaseca, 1874) ei enää ole olemassa.
Hän suunnitteli yhdessä kuvanveistäjä Manel Fuxàn kanssa säveltäjä Josep Anselm Clavén muistomerkin Barcelonaan (sijainti: Passeig de Sant Joan).
Tunnettuja rakennuksia

Casa Vilaseca, Plaça d'Urquinaona (1874)
Arc de Triomf (1888)
Casa Pia Batlló, Rambla de Catalunya 17 (1891–1896)
Casa Comas d'Argemir, Avinguda de la República Argentina 92 (1904)
Cases Cabot, Carrer Roger de Llúria 8-14 (1901–1904)
Cases Àngel Batlló, Carrer de Mallorca 253-257 (1891)
Cases Enric Batlló, Carrer de Mallorca 259 / Passeig de Gràcia 75 (1895)
Cases Àngel Batlló, Carrer de Mallorca 315 (1895)
Casa Bruno Quadros, La Rambla 82 (1858)
Casa Dolors Calm, Rambla Catalunya 54, (1879)
Arc de Triomf
Casa Pia Batlló
Casa Comas d'Argemir
Cases Cabot
Casa Bruno Quadros
Casa Dolors Calm
Josep Anselm Clavén muistomerkki
Juha Hiitelä

Juha Hiitelä (s. 1983 Tampere) on suomalainen toimittaja. Hän työskentelee Ilta-Sanomissa uutispäällikkönä. Aiemmin hän oli Ilta-Sanomien urheilutoimituksen uutispäällikkö ja sitä ennen lehden jääkiekkotoimittaja. Vuosina 2011–2015 hän oli Ilta-Sanomien ja Urheilusanomien NHL-kirjeenvaihtaja Kanadassa. Hiitelä on toiminut aikaisemmin Jatkoaika.comin päätoimittajana. Hänellä oli usean vuoden ajan jääkiekkoaiheinen radio-ohjelma, joka kuului Radio 957:ssa, Radio Jyväskylässä ja Radio Megassa. Lisäksi hänen artikkeleitaan on julkaistu mm. Jääkiekkolehdessä.
Juha Hiitelän isä on SM-liigaseura Ilveksen entinen urheilutoimenjohtaja ja päävalmentaja Seppo Hiitelä.
Aiheesta muualla

Juha Hiitelä Twitterissä
Josep Tarradellas

| Josep Tarradellas |
| --- | --- |
 Tarradellas vuonna 1979
Katalonian aluejohtaja
 7. elokuuta 1954 – 8. toukokuuta 1980  
Edeltäjä:  Josep Irla
Seuraaja:  Jordi Pujol
Henkilötiedot
Syntynyt: 19. helmikuuta 1899 Cervelló, Espanja
Kuollut: 10. kesäkuuta 1988 (89 vuotta) Barcelona, Espanja
Arvonimi: The Most Illustrious (käännä suomeksi)
Tiedot
Puolue:  Esquerra Republicana de Catalunya
 Nimikirjoitus
Josep Tarradellas i Joan (19. helmikuuta 1899 – 10. kesäkuuta 1988) oli katalonialainen poliitikko. Hän oli Katalonian itsehallintoalueen aluejohtaja vuosina 1954–1980. Tarradellas kuului Katalonian tasavaltalaiseen vasemmistoon.
Aiheesta muualla

Kuvia tai muita tiedostoja aiheesta Josep Tarradellas Wikimedia Commonsissa
Anne Stine Ingstad

| Anne Stine Ingstad |
| --- | --- |
 Ingstad vuonna 1963.
Henkilötiedot
Koko nimi:  Anne Kristine "Stine" Ingstad (o.s. Moe)
Syntynyt: 11. helmikuuta 1918 Lillehammer, Norja
Kuollut: 6. marraskuuta 1997 (79 vuotta) Oslo, Norja
Kansalaisuus:  norjalainen
Koulutus ja ura
Tutkinnot:  Oslon yliopisto
Tutkimusalue:  arkeologia
Palkinnot:  Pyhän Olavin ritarikunta (1979)
Anne Kristine "Stine" Ingstad (o.s. Moe; 11. helmikuuta 1918 Lillehammer – 6. marraskuuta 1997 Oslo) oli norjalainen arkeologi. Puolisonsa Helge Ingstadin kanssa hän löysi L’Anse aux Meadowsin viikinkiaikaisen asuinpaikan. Löytö oli myös Ingstadin väitöskirjan aiheena vuonna 1978.
Ingstadien muistomerkki Oslon Viikinkilaivamuseon edustalla.
Aiheesta muualla

Kuvia tai muita tiedostoja aiheesta Anne Stine Ingstad Wikimedia Commonsissa
Aterioivat filosofit

Aterioivat filosofit on Edsger Dijkstran ajatuksen pohjalta Tony Hoaren esittämä, tietojenkäsittelyyn liittyvä rinnakkaisuusongelma vuodelta 1965. Ongelma on seuraava:
Viisi filosofia istuu pyöreän pöydän ympärillä. Filosofit joko ajattelevat tai syövät – tarkemmin ilmaistuna ajattelevat, tulevat nälkäisiksi, syövät ja aloittavat taas ajattelun. Jokaisella filosofilla on edessään lautasellinen spagettia (joka ei koskaan lopu), ja lautasten väliin on asetettu yksi haarukka. Kukin filosofi tarvitsee kaksi haarukkaa syödäkseen, joten rinnakkain istuvat filosofit eivät voi syödä yhtä aikaa. Kun filosofi tulee nälkäiseksi, hän yrittää saada itselleen lautasen kummallakin puolella olevan haarukan. Jos haarukoiden saanti onnistuu, hän syö, laittaa haarukat takaisin pöydälle ja jatkaa miettimistään.
Tavoitteena on luoda algoritmi, jonka avulla filosofit pääsevät ajattelun lomassa syömään. Filosofit eivät saa keskustella keskenään, vaan kukin filosofi tekee itsenäisesti päätöksen haarukoiden käyttämisestä ja syömisestä vain oman tilansa ja lautasensa vieressä olevien haarukoiden perusteella.
Ongelmana on se, että ratkaisu voi nälkiintyä (engl. starvation, suomennettu myös ”nääntyminen”) tai lukkiutua (engl. deadlock).
Lukkiutuminen on tilanne, jossa kukaan ei pääse syömään koskaan. Näin voi tapahtua, jos algoritmin mukaan filosofi nostaa ensin oikean haarukan ja sitten vasemman haarukan. Jos kaikki filosofit tulevat nälkäisiksi yhtä aikaa, kukin heistä saa nostettua oikean haarukan käteensä, mutta kukaan ei saa vasenta haarukkaa. Niinpä kukaan ei pääse syömään, ja järjestelmä lukkiutuu.
Nälkiintyminen on tilanne, jossa filosofi joutuu odottamaan syömistään kohtuuttoman kauan. Tätä ei voi tapahtua, jos algoritmi on edellisessä kappaleessa kuvattu ”nosta ensin oikea haarukka ja sitten vasen”. Mutta jos lukkiutuminen on haluttu estää muuttamalla algoritmia siten, että tilanteessa, jossa filosofi ei saa vasenta haarukkaa, hän laskee oikean haarukan alas joksikin aikaa ja yrittää uudelleen hetken päästä, voi nälkiintyminen tapahtua. Olettakaamme, että filosofit 1, 2 ja 3 istuvat rinnakkain vasemmalta oikealle (oletamme, että filosofien 4 ja 5 toiminta ei olennaisesti vaikuta kokonaisuuteen). Filosofi 1 syö. Filosofi 2 tulee nälkäiseksi, ja saa nostettua oikean haarukan, mutta ei vasenta. Hän siis laskee oikean haarukan hetkeksi alas. Nyt kuitenkin filosofi 3 aloittaa syömisen, ja kun filosofi 2 yrittää uudelleen, hän ei saa edes oikeaa haarukkaa haltuunsa. Filosofi 1 lopettaa syömisen ja aloittaa ajattelemisen. Tällä välin filosofi 3 natustelee ruokaansa niin kauan, että filosofi 1 tulee nälkäiseksi jälleen ja aloittaa syömisen. Filosofi 3 siirtyy ajattelemaan, mutta aloittaa syömisen jälleen ennen, kuin filosofi 1 lopettaa syömisen. Jos näin jatkuu pitkään, filosofi 2 ei pääse syömään ja sananmukaisesti nälkiintyy.
Arkkitehti

| Arkkitehti |
| --- | --- |
 Entisajan arkkitehti työssään.
Tyyppi:  Ammatti
Toimiala:  Talonrakennusala
Koulutus:  Yliopisto
Työpaikka:  Arkkitehtitoimisto
Lähinimikkeitä:  Rakennusarkkitehti
Arkkitehti on rakennusten ja maankäytön suunnitteluun liittyvä tutkinto ja ammattinimike. Kuvaannollisesti arkkitehdiksi voidaan kutsua jonkin asian suunnittelijaa, ideoijaa tai luojaa.
Arkkitehdin tutkinto (engl. Master of Science (Architecture), M.Sc. (Archit.)) on teknillistieteellinen yliopistossa suoritettava ylempi korkeakoulututkinto. Suomessa arkkitehteja kouluttavat Aalto-yliopiston taiteiden ja suunnittelun korkeakoulun arkkitehtuurin laitos Espoossa, Tampereen yliopiston rakennetun ympäristön tiedekunta ja Oulun yliopiston arkkitehtuurin yksikkö. Monissa Euroopan maissa arkkitehdin koulutus on teknillisten koulujen sijaan taidekorkeakoulujen vastuulla. Suomessa opinnoissa voi suuntautua joko yhdyskuntasuunnitteluun, rakennussuunnitteluun tai arkkitehtuurin teoriaan ja -historiaan. Lisäksi Oulussa on tarjolla myös osin englanninkielinen, detalji-suunnitteluun painottuva architectural design -opintosuunta. Jatkotutkintona arkkitehdit voivat suorittaa tekniikan lisensiaatin ja tekniikan tohtorin tutkinnot.
Arkkitehdin ammattikuvaan kuuluu vanhastaan rakentamisen kokonaisosaaminen. Arkkitehdin tehtäviin kuuluvat rakennussuunnittelu sekä yhdyskuntasuunnittelu huomioiden hankkeiden toiminnalliset, tekniset ja taiteelliset ominaisuudet. Toimenkuvaan voi kuulua myös esimerkiksi sisustusten tai huonekalujen suunnittelua. Eu-maissa, Norjassa, Sveitsissä ja Serbiassa suurin osa arkkitehdeistä työskentelee yhden henkilön yrityksissä, 25 prosenttia arkkitehtiyrityksistä työllistää 2–5 henkilöä ja kolme prosenttia työllistää 6–10 henkilöä. 
Samalla alueella sukupuolijakauma on tasaisempi nuoremmissa ikäluokissa, kun taas vanhemmissa ikäluokissa suurin osa arkkitehdeistä on miehiä.
Tilastokeskus lukee arkkitehdit ja rakennusarkkitehdit taidealan ammatteihin. Koulutusalat se lukee kulttuurialaan.
Ammattinimikkeet

Arkkitehdin ammattinimike on yleensä arkkitehti, mutta se voi olla myös esimerkiksi asemakaava-arkkitehti, kaupunginarkkitehti tai yliarkkitehti. Arkkitehdit toimivat usein myös rakennusvalvojina. Suomessa arkkitehdin ammattinimikettä voivat käyttää myös muut kuin arkkitehdin tutkinnon suorittaneet, sillä toisin kuin monissa muissa EU-maissa ammatti ei ole Suomessa suojattu tai auktorisoitu.  Suomen arkkitehtiliittoon, SAFA:an kuuluvat voivat käyttää titteliä arkkitehti SAFA. SAFAn jäseneksi pääsevät pääsääntöisesti vain ylemmän korkeakoulututkinnon suorittaneet arkkitehdit. Arkkitehti on rakennusarkkitehtiin verrattuna perusteellisempi tutkinto, jossa luovia ratkaisuja sekä estetiikkaa ja funktionaalisuutta käsitellään monipuolisesti kokonaisuutena.
Maisema-arkkitehti suunnittelee viherympäristöä ja julkisia tiloja. Tutkinto on ylempi korkeakoulututkinto. Suomessa maisema-arkkitehteja kouluttaa Aalto-yliopiston taiteiden ja suunnittelun korkeakoulun arkkitehtuurin laitos.
Rakennusarkkitehti on ammattikorkeakoulusta (aiemmin teknillisestä oppilaitoksesta) valmistunut suunnittelija. Ennen ammattikorkeakouluja rakennusarkkitehti oli ammatillisen korkea-asteen tutkinto. Rakennustekniikan lisäksi tutkinto sisältää koulutusta rakennus- tai yhdyskuntasuunnittelijaksi. Rakennusarkkitehteja ei Suomessa koulutettu vuoden 1996 jälkeen, kunnes vuoden 2014 alusta toimiluvan koulutuksen järjestämiselle saivat Metropolia, Savonia-ammattikorkeakoulu, Tampereen ammattikorkeakoulu ja Oulun ammattikorkeakoulu. Rakennusarkkitehtien koulutuksessa painotus on teknisten ratkaisujen osaajana. Rakennusarkkitehdit suunnittelevat samanlaisia/tasoisia kohteita kuin arkkitehdin tutkinnon suorittaneet, kuitenkin huomioiden tehtävän edellyttämät pätevyys- ja työkokemusehdot. Syksyllä 2024 myös Turun ammattikorkeakoulu on ilmoittanut aloittavansa rakennusarkkitehtien kouluttamisen.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen arkkitehtiliitto
Arkkitehdin koulutus (Opintoluotsi)[vanhentunut linkki]
Arkkitehdin ammatinkuvaus (Ammattinetti)
Laki ammattipätevyyden tunnustamisesta 30.11.2007/1093
Laki ammatillisista oppilaitoksista 10.4.1987/487
Asetus teknillisistä oppilaitoksista 30.4.1987/500
Tekniikan alan korkeakoulututkinnot
| --- | --- |
Yliopistotutkinnot:   Tekniikan tohtori  Tekniikan lisensiaatti  Diplomi-insinööri  Arkkitehti  Maisema-arkkitehti  Tekniikan kandidaatti 
Ammattikorkeakoulututkinnot:   Insinööri (ylempi AMK)  Insinööri (AMK)  Rakennusmestari (AMK)  Rakennusarkkitehti (AMK)
Joyful Jukebox Music

| Joyful Jukebox Music The Jackson 5 |
| --- | --- | --- |

Studioalbumin tiedot
 Äänitetty : Marraskuu 1972 - Helmikuu 1975
 Julkaistu: 26. lokakuuta 1976
 Tuottaja(t): Hal Davis & The Corporation
 Tyylilaji: soul, funk, pop
 Levy-yhtiö: Motown Records
The Jackson 5:n muut julkaisut
| Moving Violation 1975 | Joyful Jukebox Music 1976 | The Jacksons 1976 |
Joyful Jukebox Music julkaistiin sen jälkeen, kun The Jackson 5 jätti Motown Recordsin ja siirtyi Epic Recordsille vuonna 1976. Motown Recordsilla ollessaan yhtye työskenteli ahkerasti ja äänitti kymmeniä kappaleita per albumi. Albumin kappaleet on äänitetty marraskuu 1972 - helmikuu 1975 välisenä aikana, jolloin yhtye äänitti ja julkaisi albumit Skywriter, G.I.T.: Get It Together, Dancing Machine ja Moving Violation. Vuonna 2004 Hip-O Select julkaisi albumin yhdessä vuonna 1979 julkaistun Boogie -albumin kanssa ensimmäistä kertaa CD:lle.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Joyful Jukebox Music | Tom Bee, Michael Edward Campbell | 3.15 |  |  |  |  |  |  |
| 2. | Window Shopping | Clay Drayton, Tamy Smith, Pam Sawyer | 2.47 |  |  |  |  |  |  |
| 3. | You're My Best Friend, My Love | Sam Brown III, Christine Yarian | 3.24 |  |  |  |  |  |  |
| 4. | Love Is The Thing You Need | Fonce Mizell, Larry Mizell | 3.05 |  |  |  |  |  |  |
| 5. | The Eternal Light | Mel Larson, Jerry Marcellino | 3.13 |  |  |  |  |  |  |
| 6. | Pride And Joy | Norman Whitfield, Marvin Gaye, William Stevenson | 3.13 |  |  |  |  |  |  |
| 7. | Through Thick And Thin | Mel Larson, Jerry Marcellino | 2.24 |  |  |  |  |  |  |
| 8. | We're Here To Entertain You | Hal Davis, Nita Garfield, Charlotte O'Hara | 3.02 |  |  |  |  |  |  |
| 9. | Make Tonight All Mine | Freddie Perren, Christine Yarian | 3.19 |  |  |  |  |  |  |
| 10. | We're Gonna Change Our Style | Clay Drayton, Judy Cheeks | 2.46 |  |  |  |  |  |  |
Arvostelut

Allmusic
Aiheesta muualla

discogs.com
The Jackson 5
| --- | --- |
Studioalbumit (The Jackson 5):   Diana Ross Presents The Jackson 5  ABC  Third Album  The Jackson 5 Christmas Album  Maybe Tomorrow  Goin' Back to Indiana  Lookin' Through the Windows  Skywriter  G.I.T.: Get It Together  Dancing Machine  Moving Violation  Joyful Jukebox Music 
Studioalbumit (The Jackson):   The Jacksons  Goin' Places  Destiny  Triumph  Victory  2300 Jackson Street 
Muut albumit:   Goin' Back to Indiana  Joyful Jukebox Music  Boogie  The Jacksons: An American Dream Soundtrack 
Livealbumit:   The Jackson 5 in Japan  The Jacksons Live! 
Kokoelmat:   Greatest Hits  Portrait of the Jackson 5  Jackson Five Super Deluxe  Jackson 5 Both Sides  Excellent 20  Twin Deluxe  The Best Of  Jackson 5  Anthology  New Soul Greatest Hits 14  Motown Special  Zip A Dee Doo Dah  20 Golden Greats  Os Grandes Sucessos de Michael Jackson Vol.2  Superstar Series Vol. 12 : Jackson 5  The Jackson Five feat. Michael Jackson  Great songs and performances that inspired the Motown 25th Anniversary TV Special  14 Original Greatest Hits  The Very Best Of The Jackson 5  The Great Love Songs of Jackson 5  Motown Legends Jackson 5  Anthology Jackson 5  Motown Legends Jackson 5  Jackson 5 - Children Of The Light  Jackson 5 - Lucky Sounds  Historic Early Recordings  Soulsation !  The Ultimate Collection  The Ultimate Collection  We Are The Jackson Five  The Best Of Jackson 5 (Millenium)  Free Soul  Anthology Jackson 5  Jackson 5 - Children Of The Light  Jackson 5 - Children Of The Light  Soul Source vol. 1  Soul Source vol. 2  Les Talents du Siècle Jackson Five  Classic Jackson 5  The Jacksons Story  The Very Best Of The Jackson 5 and the Jacksons  The Essential Jacksons  The Very Best of The Jacksons  Jackson 5 Gold  The Jackson 5 - Break Out Years 1970  The Jackson 5 Story  Jackson Five - Soul Legends  Number Ones, The Jacksons Story  Les 50 plus belles chansons  Classic Jackson 5  Jackson 5 Love Songs  The Jackson Five Icons  Soul Source : The Best Of Jackson 5 Remixes  I Want You Back! Unreleased Masters  Can You Feel It: The Jacksons Collection  The Jackson 5 with Michael Jackson: The First Recordings
Aterin kulttuuri

Aterilaisten nuolen kärki
Aterin kulttuuri oli kivikautinen kulttuuri pohjoisessa Afrikassa 40 000–30 000 vuotta sitten. Se sijoittuu myöhäiseen keskipaleoliittiseen aikaan ja on luultavasti varhaisen, nykyistä edeltävän nykyihmisen luoma. Aterilaiset tuottivat ensimmäisinä ruotokantaisia kärkiä, joissa leveän kärjen takana oli kapea varsimainen osa. Näitä kärkiä lienee käytetty keihäänheittimissä. Aterin kulttuurille olivat ominaisia myös pisaramaiset litteät kaksipuolisesti isketyt kiviterät. Kulttuuri pohjautui neandertalinihmiselle ominaiseen Moustier-kulttuuriin, joka oli saanut vaikutteita Levalloisin kulttuurista. Kulttuuri hävisi suurelta osin noin 30 000 vuotta sitten Saharan kuivuttua aavikoksi.
Joseph Stilwell

Stilwell (oikealla) kuvassa Tšiang Kai-šekin ja Song Meilingin kanssa.
Joseph Warren Stilwell (19. maaliskuuta 1883 Palatka, Florida – 12. lokakuuta 1946 San Francisco, Kalifornia) oli yhdysvaltalainen neljän tähden kenraali. Hän palveli toisen maailmansodan aikana Kiinassa, joka oli Yhdysvaltojen tapaan sodassa Japania vastaan.
Toinen maailmansota

Ennen Kiinan-komennustaan Stilwell palveli Burmassa pysäyttämässä Japanin laajentumista. Vuonna 1942 hänet määrättiin Kiinaan toimimaan Tšiang Kai-šekin esikuntapäällikkönä. Stilwellin erinomainen mandariinikiinan taito, sotilaskomentajan kyvyt sekä aiempi tapaaminen Tšiangin kanssa olivat syitä lähettää hänet Kiinaan. Todellisuudessa Tšiangin ja Stilwellin välit olivat olleet huonot jo heidän ensitapaamisestaan lähtien. Stilwellin mielestä Tšiang oli pelkuri joka pyrki viemään kaiken kunnian itselleen. Tšiang piti taas Stilwelliä töykeänä, määräilevänä ja vallanhimoisena. Myöskään Stillwellin vaatimaa liittoa Guomindangin ja kommunistien välillä Tšiang ei voinut hyväksyä. Kaiken kukkuraksi Tšiangin puhuma Zheijangin murre aiheutti väärinkäsityksiä heidän välilleen ja huononsi entisestään heidän välejään.
Pääosin Kiinan painostuksesta johtuen Yhdysvaltain presidentti Franklin D. Roosevelt kutsui Stilwellin pois Kiinasta 1944 ja siirsi hänet lopulta esikuntatehtäviin kotimaahansa, ilman että hänen paluulleen järjestettiin sen kummempia juhlaseremonioita. Stilwell kuoli mahasyöpään San Franciscossa vuonna 1946 ollessaan vielä armeijan palveluksessa.
Barbara W. Tuchman  sai Pulitzer-palkinnon vuonna 1970 kirjasta Stilwell and the American Experience in China, 1911–45, joka kertoo Stilwellistä ja laajemmin Yhdysvaltojen toimista Kiinassa toisen maailmansodan aikana.
Vuonna 1991 sodan aikaiseen Kiinan pääkaupunkin Chongqingiin avattiin Stilwellin nimeä kantava museo.
Aiheesta muualla

Wikimedia Commonsissa on kuvia tai muita tiedostoja aiheesta .
Chiang Kai-Shek ja amerikkalainen kenraali Stilwell. Radio86.fi.
Jousiammunta kesäolympialaisissa 2000

Vuoden 2000 Sydneyn kesäolympialaisten jousiammuntakilpailut käytiin 16.–22. syyskuuta. Jousiammunta oli mukana olympialaisten ohjelmassa 12. kerran. Jousiammuntakilpailuihin osallistui 126 kilpailijaa 46:sta maasta. Suomesta oli mukana kolme kilpailijaa. Parhaiten menestyi Etelä-Korea kolmella kullalla, yhdellä hopealla ja yhdellä pronssillaan. Lajeja olivat miesten sekä naisten yksilö- ja joukkuekilpailut.
Mitalistit > Miehet

| 0 | 1 | 2 | 3 |
| --- | --- | --- | --- |
| Kilpailu | Kultaa | Hopeaa | Pronssia |
| Miesten yksilökilpailu |  Simon Fairweather |  Vic Wunderle |  Wietse van Alten |
| Miesten joukkuekilpailu |  Etelä-Korea: Jang Yong-Ho Kim Chung-Tae Oh Kyo-Moon |  Italia: Matteo Bisiani Ilario Di Buò Michelle Frangilli |  Yhdysvallat: Butch Johnson Rod White Vic Wunderle |
Mitalistit > Naiset

| 0 | 1 | 2 | 3 |
| --- | --- | --- | --- |
| Kilpailu | Kultaa | Hopeaa | Pronssia |
| Naisten yksilökilpailu |  Yun Mi-Jin |  Kim Nam-Soon |  Kim Soo-Nyung |
| Naisten joukkuekilpailu |  Etelä-Korea: Kim Nam-Soon Kim Soo-Nyung Yun Mi-Jin |  Ukraina: Natalija Burdeina Olena Sadovnytša Kateryna Serdjuk |  Saksa: Barbara Mensing Cornelia Pfohl Sandra Wagner-Sachse |
Osallistujat

Alla on lista olympialaisten jousiammuntakilpailuihin osallistuneista 46 maasta (urheilijoiden määrä sulkeissa).
| 0 | 1 | 2 | 3 |
| --- | --- | --- | --- |
|   Alankomaat (3)   Amerikan Samoa (1)   Australia (6)   Belgia (1)   Bhutan (2)   Chile (1)   Egypti (1)   El Salvador (1)   Espanja (1)   Etelä-Afrikka (2)   Etelä-Korea (6)   Filippiinit (1)  |   Georgia (3)   Indonesia (1)   Iso-Britannia (3)   Italia (6)   Japani (5)   Kanada (1)   Kazakstan (4)   Kenia (1)   Keski-Afrikan tasavalta (1)   Kiina (6)   Kiinan Taipei (3)   Kreikka (1)  |   Kuuba (4)   Mauritius (1)   Meksiko (2)   Myanmar (1)   Norja (4)   Pohjois-Korea (1)   Puola (5)   Portugali (1)   Ranska (5)   Ruotsi (6)   Saksa (4)  |   Slovenia (1)   Suomi (3)   Tanska (1)   Turkki (6)   Uganda (1)   Ukraina (6)   Uusi-Seelanti (2)   Valko-Venäjä (2)   Vanuatu (1)   Venäjä (4)   Yhdysvallat (6)  |
Jousiammunta olympialaisissa
1896 •
1900 •
1904 •
1908 •
1912 •
1920 •
1924–1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 2000 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykykaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taitouinti | Taekwondo | Tennis | Triathlon | Uimahypyt | Uinti | Vesipallo | Voimistelu | Yleisurheilu
Ateriankorvike

Ateriankorvike  on elintarvike, jossa on vain vähän (200-400 kCal) energiaa, ja joka on tarkoitettu korvaamaan kokonainen ateria. Ateriankorvikkeita käytetään laihduttamiseen.
Ne voidaan jalaa LCD ja VLCD-valmisteisiin[lähde? ].  (engl. LCD = Low Calorie Diet) tarkoittaa niukkaenergiaista ruokavaliota. LCD-valmisteet ovat ateriankorvikkeita, jotka sisältävät enemmän kilokaloreita per ateria kuin VLCD/ENE-tuotteet. Tuotteita voi käyttää pidemmän aikaa painonhallinnassa korvaten niillä 1–3 päivän aterioista, joten ne soveltuvat saavutetun painon ylläpitoon, muutamien kilojen pudotukseen tai muuten vain terveelliseksi aterian tai välipalan korvikkeeksi[lähde? ].
Yksi patukka tai juoma on yksi ateria, joten niitä ei pidä syödä aterian lisäksi jälkiruoaksi.[lähde? ]
LCD-tuotteita käytetään painonhallintaan ja ne ovat vähäenergiaisia (200–400 kcal / ateria), mutta sisältävät kuitenkin hyvälaatuista proteiinia ja elimistölle välttämättömiä rasvahappoja sekä kolmasosan päivittäisestä vitamiini- ja kivennäisainetarpeesta per ateria.[lähde? ]
Aiheesta muualla

Terveyskirjasto[vanhentunut linkki]
Badajoz (maakunta)

Badajoz on maakunta läntisessä Espanjassa Extremaduran itsehallintoalueen eteläosassa. Sen rajanaapureita ovat Portugali sekä Cáceresin, Toledon, Ciudad Realin, Córdoban, Sevillan ja Huelvan maakunnat.
Badajozin pinta-ala on 21 766 neliökilometriä, joten se on Espanjan suurin maakunta. Extremaduran toinen maakunta, Cáceres, on toiseksi suurin. Maakunnan väkiluku on 679 884 (vuonna 2017), ja pääkaupunki Badajoz. Toinen tärkeä kaupunki on Mérida, joka toimii itsehallintoalueen pääkaupunkina.